**Сістэмнае ўяўленне ведаў у выглядзе мнагамернай сэнсавай прасторы на ўроках беларускай мовы**

***Даранчук Алена Францаўна****, настаўнік беларускай мовы і літаратуры вышэйшай катэгорыі, намеснік дырэктара па вучэбнай рабоце дзяржаўнай установы адукацыі ”Капцёўская сярэдняя школа” Гродзенскага раёна Гродзенскай вобласці*

Згодна з аналізам вынікаў PISA, дыдактычныя мнагамерныя інструменты, нароўні з актыўнай ацэнкай, інтэрактыўнымі метадамі і эўрыстычнымі прыёмамі, у большай ступені садзейнічаюць прырошчванню ў навучэнцаў прадметных ведаў, а таксама ствараюць умовы для эфектыўнага фарміравання ключавых кампетэнцый сучаснага выпускніка школы:

— умення вучыцца:

— крытычнага мыслення;

— медыяпісьменнасці і г.д.

Асновай мнагамернай тэхналогіі з’яўляюцца дыдактычныя мнагамерныя інструменты – універсальныя, наглядныя, праграмуемыя, матэрыялізаваныя паняццева-вобразныя мадэлі мнагамернага ўяўлення і аналізу ведаў. З іх дапамогай мы складаем логіка-сэнсавую мадэль (ЛСМ) – вобраз-мадэль уяўлення ведаў на аснове апорна-вузлавых каркасаў. Апорна-вузлавы каркас – гэта дапаможны элемент логіка-сэнсавых мадэляў у выглядзе апорна-вузлавых каардынат і матрыц.

Канструяванне мадэляў заключаецца ў наступным:

* у цэнтр будучай сістэмы каардынат змяшчаем аб’ект канструявання: гэта можа быць тэма, праблемная сітуацыя і інш.;
* вызначаецца набор каардынатаў – “кола пытанняў” па праектуемай тэме, у лік якіх могуць уваходзіць такія сэнсавыя групы, як мэты і задачы вывучэння тэмы, аб’ект і прадмет вывучэння, яго змест, спосабы вывучэння, творчыя заданні па некаторых пытаннях, вынікі даследаванняў;
* вызначаецца набор апорных вузлоў – т.зв. “сэнсавых гранулаў” для кожнай каардынаты, шляхам лагічнага або інтуітыўнага вызначэння вузлавых элементаў зместу або галоўных фактараў для рашэння праблемы;
* выконваецца ранжыраванне “гранул” і размяшчэнне іх на каардынатах шляхам выбару прыкмет;
* здзяйсняецца перакадзіраванне інфармацыйных фрагментаў, шляхам замены інфармацыйных блокаў ключавымі словамі або словазлучэннямі.

Атрыманыя пры гэтым мнагамерныя мадэлі вызначаюцца як “Логіка-сэнсавыя мадэлі” (ЛСМ) уяўлення і аналізу ведаў. Яны ўтрымліваюць два кампаненты: лагічны – у выглядзе пэўнага парадку каардынат і вузлоў, і сэнсавы – у выглядзе зместу каардынат і вузлоў.

Такім чынам, фарміруецца сістэмнае ўяўленне ведаў у выглядзе мнагамернага сэнсавага прастору.

Сярэдні вучань не можа ўтрымліваць вялікі аб’ём інфармацыі ў вербальнай форме, а інфармацыя ў гуманітарных дысцыплінах, якой з’яўляецца беларуская мова і літаратура, надзвычай вялікая. Пры дапамозе ЛСМ мы аблягчаем задачу не толькі запамінання, але і асэнсавання, і абагульнення. Мадэль гэта дапамагае перанесці мысленчыя аперацыі вучняў у знешняе асяроддзе.

Мнагамерная дыдактычная тэхналогія дазваляе вырашыць цэлы шэраг важных задач:

* яна аб’ядноўвае асобныя шматлікія параграфы нашых падручнікаў у буйныя тэмы;
* лагічна выстройвае матэрыял, дае магчымасць правільна вылучыць патрэбную інфармацыю;
* дазваляе вызначыць прычынна-выніковыя сувязі і заканамернасці;
* выдзяляе асноўныя тэрміны і паняцці, развівае прадметнае маўленне вучняў;
* узбройвае і вучня, і настаўніка неабходным інструментарыем для аналізу моўных працэсаў;
* аб’ядноўвае візуальныя і вербальныя каналы інфармацыі, што дазваляе значна павысіць засваяемасць матэрыялу.

Падчас сумеснай работы вучня і настаўніка вырашаюцца пытанні: што вывучаць, у якой паслядоўнасці, якія крыніцы выкарыстоўваць. У дадзеным кантэксце ЛСМ – гэта новы від нагляднасці, які выконвае функцыю не толькі інфармацыйную (прадстаўленне аб’екта і ведаў аб ім), але і кіруючую, г.зн. праграмаванне этапаў вучэбнай дзейнасці. ЛСМ ствараецца зыходзячы з тэмы ўрока, праблемы або пытання. Настаўнік на сваім уроку можа апірацца на ЛСМ, каб вызначыць задачы урока, адпаведна – этапы работы па іх дасягненню, і, нарэшце, адрэфлексіраваць.

Магчымасць уявіць вялікі раздзел вучэбнага матэрыялу ў выглядзе нагляднай і кампактнай логіка-сэнсавай мадэлі, дзе лагічная структура вызначаецца зместам і парадкам расстаноўкі каардынатаў і вузлоў, дае падвойны вынік: па-першае, вызваляецца час для адпрацоўкі уменняў і навыкаў вучняў, а па-другое, у вучняў фарміруецца лагічнае ўяўленне пра вывучаемую тэму, раздзел ці курс у цэлым, устанаўліваюцца міжпрадметныя сувязі.

Напрыклад, вывучаючы ў 5 класе тэму “Сказ”, вучні паступова будавалі ЛСМ, апіраючыся на атрыманыя веды.

Гэта заахвочвала інтэнсіўней працаваць “моцных” вучняў, дапамагала сістэматызацыі на першы погляд разрозненых тэмаў у адзін узаемазвязаны блок. Ужо на першым уроку вучні разумеюць паняцце “сказ”, даведваюцца пра яго асноўныя характарыстыкі; бачаць неабходнасць дапаўняць све веды, хоць бы па прычыне таго, што ім цікава, як аформіць астатнія промні ЛСМ. Дома дзеці цікавяцца дадатковым, яшчэ не вывучаным матэрыялам і атрымоўваюць задавальненне ад таго, што самастойна, апіраючыся на тое, што ўжо ведалі, могуць “адкрыць” тэму ўсю да канца. А гэта, як вядома узмацняе атрыманы вынік.

ЛСМ выкарыстоўваецца настаўнікам на трох узроўнях:

1. перадача ЛСМ вучням у якасці дыдактычнага матэрыялу;
2. пабудова ЛСМ сумесна з вучнямі пры паўтарэнні або вывучэнні новага матэрыялу (гэта вельмі ўдала можна выкарыстаць у 10-11 класе, дзе ідзе паўтарэнне і абагульненне атрыманых ведаў за курс навучання);
3. самастойная распрацоўка ЛСМ вучнямі па гатовай ключавой мадэлі або па выдзеленых каардынатах.

Гэтыя ўзроўні адпавядаюць дыферэнцыраванаму падыходу ў навучанні.

Больш слабыя вучні маюць магчымасць узнавіць матэрыял, карыстаючыся ЛСМ у якасці нагляднасці.

Напрыклад, у 10 класе тэматычны блок “Лексіка” быў пададзены для абагульнення ў якасці ЛСМ, з дапамогай якой была ўзноўлена інфармацыя нават слабымі вучнямі. У той жа час “моцныя вучні ” дома самастойна складаюць логіка-сэнсавую мадэль, прымяніўшы набытыя самастойна веды.

Варта памятаць, што работа з ЛСМ павінна быць дазіраванай, каб не прывесці да перагрузкі, страты цікавасці з боку навучэнцаў, і арганізавана так, каб ствараць аптымальныя ўмовы і магчымасці для фарміравання ўстойлівай матывацыі. Складанне ЛСМ не асноўная мэта ўрока, а сістэматызацыя асноўных фактаў, пытанняў, паняццяў, якія дапамагаюць вучню асэнсоўваць і разважаць.

**ЛСМ па тэме “Сказ”**

Азначэнне

Па інтанацыі

Няклічны

Мае інтанацыю завершанасці

Па мэце выказвання

Выражае закончаную думку

Клічны

Маўленчая адзінка

Па колькасці граматычных асноў

Пабуджальны

Пытальны

Складаны

Просты

Апавядальны

Неразвіты

Дзейнік і выказнік

Двухсастаўны

Развіты

Дзейнік

Азначэнне

Аднасастаўны

Па наяўнасці даданых членаў

Акалічнасць

Дапаўненне

Выказнік

Па наяўнасці галоўных членаў

**ЛСМ па тэме “Лексіка”**

Азначэнне

Па паходжанні

Раздзел мовазнаўства

Уласна-беларуская

Па лексічным значэнні

Слоўнікавы склад

Запазычаная

Навука

Па стылістычнай афарбоўцы

Адназназначныя

Стылістычна-афарбаваная

Пераноснае

Нейтральная

Мнагазначныя

Прамое

Агульнаўжывальная

Абмежаванага ўжытку

Паводле ўжывання

Тэрміналагічная

Дыялектная

Аргатыўная